21.12.2022
ET
Euroopa Liidu Teataja
L 327/11
(63)
Selleks et tagada kooskõla määrusega (EL) 2021/2115 ning lihtsustada ÜPP strateegiakavade kaasrahastatava osa ja täiendava riikliku rahastamise jaoks riigiabi loa taotlemise eeskirju, ei tuleks teatamiskohustust kohaldada eri liiki abi suhtes, mida antakse maapiirkondades tegutsevate VKEde toetamiseks ning mis hõlmab abi põhitee­ nusteks ja taristuks, abi ettevõtlusega alustamiseks, abi koostööks, abi põllumajandustootjate liitumiseks puuvilla ja toiduainete kvaliteedikavadega ning abi kvaliteedikavaga hõlmatud toiduainete teabe- ja müügiedendusmeet­ meteks.
Sellised abimeetmed peaksid olema identsed vastavate sekkumistega maaelu arengusse ning teatamisko­ hustusest vabastatud abi tuleks anda üksnes asjaomase liikmesriigi ÜPP strateegiakava kohaselt ja sellega koos­ kõlas.
(64)
Komisjon on paljudel juhtudel kohaldanud aluslepingu artikleid 107 ja 108 abi suhtes, mida antakse maapiir­ kondades põhiteenuste ja taristu jaoks ning koostööks maapiirkondades, eriti 2014. aasta suuniste raames.
Ajavahemikul 2014–2020 kiitis komisjon heaks 27 abikava, mis olid seotud põhiteenuste ja taristuga maapiir­ kondades, ning 28 abikava, mis olid seotud koostööga maapiirkondades.
Tänu selgete kokkusobivuskriteeriumide olemasolule ei ole maapiirkondadele suunatud abimeetmed komisjoni kogemuse kohaselt põhjustanud siseturul märkimisväärseid konkurentsimoonutusi ning abi on aidanud kaasa majanduse mitmekesistamisele ja uute majan­ dustegevusalade loomisele.
Seepärast on asjakohane vabastada riigiabist teatamise kohustusest maapiirkondades põhiteenuste ja taristu jaoks antav abi ning abi koostööks maapiirkondades.
(65)
Maapiirkondades põhiteenuste ja taristu jaoks antav abi ning abi koostööks maapiirkondades tuleks teatamisko­ hustusest vabastada siiski üksnes juhul, kui see on osa ÜPP strateegiakavast, mille komisjon on määruse (EL) 2021/2115 kohaselt heaks kiitnud.
(66)
Riigiabil, mida antakse VKEdele, kes osalevad Euroopa Parlamendi ja nõukogu määruse (EL) 2021/1060 (16) artiklis 31 osutatud kogukonna juhitud kohaliku arengu projektides, mis on määruse (EL) 2021/2115 kohaselt määratud LEADERi projektideks, on konkurentsile väike mõju, arvestades eelkõige sellise abi positiivset rolli teadmiste jagamisel, eriti kohalike ja põllumajanduskogukondade jaoks, samuti selle abi sageli kollektiivset iseloomu ja suhteliselt väikest ulatust.
Need projektid on oma laadilt integreeritud ning hõlmavad paljusid osalisi ja mitut sektorit, mis võib tekitada teatavaid raskusi nende liigitamisel riigiabiõiguse alusel.
Kuna kogukonna juhitud kohaliku arengu projektid, mis valitakse välja avaliku ja erasektori partnerluse raames koostatava ja rakendatava mitmeaastase kohaliku arengu strateegia alusel, on laadilt kohalikud ning suunatud kogukondlikele, sotsiaalsetele, keskkonnaalastele ja kliimaalastele huvidele, tuleks käesolevas määruses võtta arvesse teatavaid probleeme, mis kogukonna juhitud kohaliku arengu projekte mõjutavad, et hõlbustada nende projektide vastavust riigiabi eeskirjadele.
Omavalitsusüksused ei kuulu juba oma olemusest tulenevalt VKEde määratluse alla (riigi osalus).
Samal ajal mängivad omavalitsusüksused sageli keskset rolli kogukonna juhitud kohaliku arengu projek­ tide organiseerimises ja elluviimises.
Juhul kui kogukonna juhitud kohaliku arengu projekti elluviimisega toeta­ takse üht nõukogu määruse (EL) 2015/1588 artiklis 1 sätestatud eesmärkidest, peaks sellise projekti kontekstis olema niisiis võimalik teha grupierand ka omavalitsusüksustele antavale abile.
(67)
Kuna abisummad, mida antakse kogukonna juhitud kohaliku arengu projektidest otseselt või kaudselt kasu saavatele VKEdele, on väikesed ning nende mõju kaubandusele ja konkurentsile on piiratud, tuleks sätestada lihtsad eeskirjad juhtudeks, kui abi kogusumma projekti kohta ei ületa teatavat ülemmäära.
See peaks kehtima ka selliste omavalitsusüksuste puhul, kes saavad otseselt või kaudselt kasu kogukonna juhitud kohaliku arengu projektidest, millega taotletakse üht määruse (EL) 2015/1588 artiklis 1 sätestatud eesmärkidest.
(68)
Mitme abiliigi puhul, nagu abi teadusuuringuteks, teadmussiirdeks ja teavitustegevuseks – muu hulgas ELi kosmo­ sepõhiste andmete ja teenuste kaudu –, nõustamisteenuste kasutamiseks, põllumajandusettevõttes asendusteenuste kasutamiseks, müügiedenduseks ning loomataudide ja taimekahjustajate vältimiseks ja likvideerimiseks, saavad lõplikud abisaajad abi kaudselt ja mitterahaliselt, subsideeritud teenuste vormis.
Sellistel juhtudel tuleks teatamis­ kohustusest vabastatud abi maksta asjaomase teenuse osutajale või tegevuse teostajale.
(69)
Määruse (EL) 2015/1588 artikli 4 lõike 1 kohaselt tuleb riigiabipoliitika korrapäraselt läbi vaadata.
Seepärast peaks käesoleva määruse kohaldamise periood olema piiratud.
Seetõttu on asjakohane kehtestada üleminekusätted, sealhulgas eeskirjad teatamiskohustusest vabastatud abikavade puhul käesoleva määruse kohaldamise perioodi lõppemisel kohaldatava üleminekuperioodi kohta.
Nende eeskirjadega tuleks anda liikmesriikidele aega uue korraga kohanemiseks,
(16) Euroopa Parlamendi ja nõukogu 24. juuni 2021. aasta määrus (EL) 2021/1060, millega kehtestatakse ühissätted Euroopa Regio­ naalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapolii­ tika rahastu suhtes kohaldatavad finantsreeglid (ELT L 231, 30.6.2021, lk 159).